Diari Oficial de la Generalitat Valenciana


Sumari del DOGV 9896, del 18-07-2024 (2024/7151)

RESOLUCIÓ de 19 de juny de 2024, de la secretària autonòmica de Cultura i Esport, per la qual es regula i es concedix una subvenció directa al Comité Paralímpic Espanyol, per al desenvolupament del programa «Relleu paralímpic a la Comunitat Valenciana».
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9896

Data del DOGV
:   18-07-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/7151

CVE
:   GQLM-E-0809-0969

Data del document
:   19-06-2024

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Descriptors 

:   * ajuda pública
    * esport professional
    * ajuda als discapacitats

La Llei 8/2023, de 27 de desembre, de pressupostos de la Generalitat per a l'exercici 2024, preveu amb càrrec al Programa 457A00, foment de l'activitat esportiva, secció G0118, servici 02, centre gestor 03 i capítol IV, la línia de subvenció K866015328, amb la denominació «Relleu paralímpic a la Comunitat Valenciana», amb una dotació total de 25.000 euros, de regulació nominativa i concessió directa a favor del Comité Paralímpic Espanyol i que té com a descripció i finalitat: Col·laborar en la implantació i el desenvolupament del projecte «Relleu paralímpic a la Comunitat Valenciana», destinat a captar valors en l'esport adaptat que arriben al nivell més alt de competició esportiva en la seua modalitat o especialitat.

Esta línia de subvenció s'inclou en el Pla estratègic de subvencions, aprovat per la Resolució de 12 de febrer de 2024, de la Vicepresidència Primera i Conselleria de Cultura i Esport, la vigència de la qual tindrà efecte des de l'1 de gener de 2004 fins al 31 de desembre de 2026.

L’article 22 de la Llei 38/2003, de 17 de novembre, general de subvencions, establix, en l’apartat 2.*a*, la possibilitat de concedir, de manera directa, les subvencions previstes nominativament en els pressupostos generals de l’Estat, de les comunitats autònomes o de les entitats locals, en els termes que s’arrepleguen en els convenis i en la normativa reguladora d’estes subvencions.

D’altra banda, l’article 168 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, en la redacció que en fa el Decret llei 6/2021, d’1 d’abril, del Consell, de mesures urgents en matèria economicoadministrativa per a l’execució d’actuacions finançades per instruments europeus per a donar suport a la recuperació de la crisi conseqüència de la Covid-19, establix que es podran concedir de manera directa mitjançant una resolució les subvencions previstes nominativament en la llei de pressupostos de la Generalitat, i s’entenen com a tals aquelles l’objecte, la dotació pressupostària i el destinatari de les quals figuren inequívocament en els seus annexos.

En este sentit, la lletra d de l’apartat 4 de l’article 160 de l’esmentada Llei 1/2015 disposa que les persones titulars de les conselleries seran les competents per a la concessió de les subvencions nominatives i l’apartat 5 de l’article esmentat preveu que l’exercici d’esta competència podrà ser delegat.

D’esta manera, mitjançant la Resolució de 13 d’abril de 2022, del conseller d’Educació, Cultura i Esport, sobre delegació de competències en òrgans determinats, es delega a la persona titular de la Secretaria Autonòmica de Cultura i Esport la competència per a concedir les subvencions de manera directa, que corresponguen al seu àmbit competencial, a què es referixen els articles 22.2 i 28 de la Llei 38/2003, de 17 de novembre, general de subvencions, i l’article 168 de la Llei 1/2015, de 6 de febrer, de la Generalitat, del sector públic instrumental i de subvencions.

La Llei 2/2011, de 22 de març, de la Generalitat, de l’esport i l’activitat física de la Comunitat Valenciana, establix, en l’article 2, com a principis rectors, entre altres de l’Administració pública:

«1. El dret de tots els ciutadans a practicar, conéixer i participar en l’esport i en l’activitat física en condicions d’igualtat i sense cap discriminació.La llibertat i voluntarietat han de presidir qualsevol manifestació de caràcter esportiu i s’hi ha d’erradicar tot tipus de discriminació.

2. L’especial atenció a la protecció de l’esportista.

3 .La consideració de l’esport i de l’activitat física com a activitats socials d’interés públic que milloren la salut i augmenten la qualitat de vida i el benestar.

4. L’adaptació de l’esport i l’activitat física a les necessitats i expectatives dels ciutadans tenint en compte la seua diversitat.

6. El reconeixement de la pràctica esportiva com a factor essencial per a la cura de la salut, per a l’augment de la qualitat de vida i del benestar social, per al desenvolupament integral de la persona i per al rendiment de beneficis de salut a totes les edats mitjançant les activitats físiques adients.

10. L’optimització i complementarietat dels recursos públics i privats, amb especial atenció a la coordinació de les actuacions de les diferents administracions i entitats vinculades a l’esport.

16. La col·laboració entre el sector públic i el privat per a garantir la més àmplia oferta esportiva, tenint en compte els criteris establits en esta llei.

La consideració de l’esport com a element d’integració social i d’ocupació del temps lliure.

17. El dret de tots els ciutadans i les ciutadanes a practicar, conéixer i participar en l’activitat física i l’esport, en igualtat de condicions.La llibertat i la voluntarietat han de presidir qualsevol manifestació de caràcter esportiu en condicions d’igualtat i s’hi ha d’erradicar tot tipus de discriminació.

18. La consideració de l’esport com a element d’integració social i d’ocupació del temps lliure.»

Entre les línies generals d’actuació de la Generalitat que s’establixen en l’article 3 de la Llei 2/2011, estan:

«1.Establir mesures que garantisquen l’adequada protecció de l’esportista, en els diferents àmbits de la seua activitat.

2. Promocionar l’esport per a tots i diversificar les accions i els programes esportius promoguts per les administracions públiques en consideració a tots els sectors i àmbits socials per a crear hàbits de vida saludable i millorar la qualitat de vida, el benestar i les relacions socials i familiars.

9. Propiciar la complementarietat entre el sector públic i el privat per a estimular la iniciativa d’este últim i garantir la més àmplia oferta esportiva.

14. Promoure mesures i programes que afavorisquen i faciliten la pràctica de l’esport de competició, amb atenció preferent als esportistes d’elit, que faciliten la compatibilitat amb la seua activitat acadèmica i donen suport a la seua integració laboral.

32. Fomentar l’esport i l’activitat física de les persones amb discapacitat física, psíquica o sensorial i de tots els altres col·lectius que necessiten atenció especial.»

El Comité Paralímpic Espanyol és una associació constituïda a l’empara del que es disposa en la Llei orgànica 1/2002, de 22 de març, reguladora del dret d’associació, i en la Llei 14/ 2008, de 18 de novembre, d’associacions de la Comunitat Valenciana, i a l’empara del que disposa l’article 22 de la Constitució, que no té d’ànim de lucre.

El principal objectiu de l’associació és, entre altres, el de promoure i desenvolupar la pràctica de l’esport a Espanya entre les persones amb alguna classe de discapacitat, facilitar la integració social d’estes persones a través de l’esport i obtindre recursos econòmics per a atendre la preparació dels esportistes seleccionats que, potencialment, participaran en els Jocs Paralímpics.

S’ha aplicat el que disposa el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques. La subvenció que es concedix en la present resolució no requerix la notificació mencionada anteriorment, perquè no té els requisits de l’article 107 del Tractat de funcionament de la Unió Europea; en concret, per no suposar cap avantatge econòmic, ja que l’entitat a la qual va dirigida la subvenció no exercix cap activitat econòmica que puga oferir béns o servicis en el mercat o, si és el cas, haurà de realitzar una separació comptable entre les activitats subvencionades i les activitats econòmiques que puguen dur a terme, per la qual cosa no hi ha la possibilitat de falsejament de la competència.

Per tot el que s’ha exposat, després de seguir els tràmits que s’arrepleguen en l’article 168.1.A de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, d’acord amb el que establix la Llei 8/2023, de 27 de desembre, de pressupostos de la Generalitat per a 2024, en virtut de les competències atribuïdes a la Vicepresidència Primera i Conselleria de Cultura i Esport en el Decret 10/2023, de 19 de juliol, del president de la Generalitat, de la delegació continguda en el resolc primer, apartat 2, de la Resolució de 13 d’abril de 2022, del conseller d’Educació, Cultura i Esport, sobre delegació de competències en determinats òrgans, i d’acord amb la proposta del director general d’Esport i de conformitat amb esta,

RESOLC

*Primer. Objecte*

Esta resolució té per objecte regular la concessió directa de la subvenció per a col·laborar en la implantació i desenvolupament del projecte «Relleu paralímpic a la Comunitat Valenciana», destinat a captar valors en l’esport adaptat que arriben al nivell més alt de competició esportiva en la seua modalitat o especialitat, com es preveu en la Llei 8/2023, de 27 de desembre, de pressupostos de la Generalitat per a l’exercici 2024.

*Segon. Raons d’interés públic que concorren en la seua concessió*

La possibilitat de concedir una subvenció de caràcter nominatiu al Comité Paralímpic Espanyol està prevista en l’article 22.2.adela Llei 38/2003, de 17 de novembre, general de subvencions, i en l’article 168.1.A de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, i així està prevista de manera expressa en el pressupost de la Generalitat per a 2024, en el programa 457A00, Foment de l’activitat esportiva», secció G0118, servici 02, centre gestor 03 i capítol IV, línia de subvenció C094717208, denominat «Relleu paralímpic a la Comunitat Valenciana», amb una dotació total de 25.000 euros, de regulació nominativa i concessió directa a favor del Comité Paralímpic Espanyol i que té com a descripció i finalitat: col·laboració en la implantació i el desenvolupament del projecte «Relleu paralímpic a la Comunitat Valenciana», destinat a captar valors en l’esport adaptat que arriben al nivell més alt de competició esportiva en la seua modalitat o especialitat».

La subvenció regulada en esta resolució té caràcter singular, derivat del caràcter excepcional i únic de l’entitat beneficiària sense ànim de lucre.

*Tercer. Entitat beneficiària*

Comité Paralímpic Espanyol  Registrat en el Registre general d’associacions, en la secció 1a, número nacional 160451, amb data 13 de febrer de 1996.

La data de creació del Comité Paralímpic Espanyol és el 6 de setembre de 1995.

*Quart. Activitat subvencionada*

L’import de l’ajuda anirà destinat a sufragar els gastos ocasionats en la posada en marxa del relleu paralímpic a la Comunitat Valenciana, que té com a objectiu la implantació i el desenvolupament del projecte destinat a captar valors en l’esport adaptat que arriben al nivell més elevat de competició esportiva en la seua modalitat o especialitat. Este pla d’acció es desenvoluparà mitjançant activitats que s’agrupen en tres eixos d’acció:

> ![](https://dogv.gva.es/publicaciones/imagesSF/2024/7/15/1201555/punto.gif)     Fase 1: localitzar i recopilar: busca d’institucions dins de l’àmbit de la discapacitat i de l’esport que puguen col·laborar amb el projecte. Busca d’esportistes amb discapacitat potencials que s’adscriguen al projecte.

> ![](https://dogv.gva.es/publicaciones/imagesSF/2024/7/15/1201555/circulo.gif)     Fase 2: contactar i estudiar: anàlisi del perfil dels esportistes adscrits al projecte i assignació de l’esport que més es pot adequar a les seues característiques físiques, psíquiques i personals.

> ![](https://dogv.gva.es/publicaciones/imagesSF/2024/7/15/1201555/circulo.gif)     Fase 3: orientar i donar suport: transferència dels esportistes a les institucions esportives localitzades i oferta de suport per mitjà d’elements com les llicències, material esportiu i formació de tècnics (juntament amb les federacions autonòmiques).

> ![](https://dogv.gva.es/publicaciones/imagesSF/2024/7/15/1201555/circulo.gif)     Fase 4: llancem i presumim: realització d’accions amb les federacions autonòmiques en matèria de tecnificació que llancen la carrera esportiva dels nous esportistes. Posada en marxa d’iniciatives de difusió de l’esport paralímpic en la Comunitat Valenciana.

El detall de les activitats subvencionades s’adjunta a esta resolució com a annex II.

*Quint. Gastos subvencionables*

Es consideraran gastos subvencionables els que, de manera indubtable, responguen a la naturalesa de l’activitat subvencionada, resulten necessaris i s’efectuen en el termini establit.

S’inclouen com a gastos subvencionables únicament els que siguen necessaris per al desenvolupament de l’activitat subvencionada, com la captació de valors en l’esport adaptat que arriben al màxim nivell de competició esportiva en la seua modalitat.

No es consideraran gastos subvencionables:

> ![](https://dogv.gva.es/publicaciones/imagesSF/2024/7/15/1201555/circulo.gif)     Material esportiu immobilitzat inventariable.

> ![](https://dogv.gva.es/publicaciones/imagesSF/2024/7/15/1201555/circulo.gif)     Equips informàtics i altres béns inventariables: ordinadors, impressores, fotocopiadores, tauletes, material d’emmagatzematge de dades, pissarres digitals i projectors i equipament audiovisual.

> ![](https://dogv.gva.es/publicaciones/imagesSF/2024/7/15/1201555/circulo.gif)     Altres gastos d’inversió (com l’adquisició de mobiliari o telefonia mòbil, reparacions de manteniment que incrementen el valor de la inversió, etc.).

> ![](https://dogv.gva.es/publicaciones/imagesSF/2024/7/15/1201555/circulo.gif)     Adquisició de béns destinats a la venda.

> ![](https://dogv.gva.es/publicaciones/imagesSF/2024/7/15/1201555/circulo.gif)     Els interessos deutors dels comptes bancaris.

> ![](https://dogv.gva.es/publicaciones/imagesSF/2024/7/15/1201555/circulo.gif)     Els interessos, els recàrrecs i les sancions administratives i penals.

> ![](https://dogv.gva.es/publicaciones/imagesSF/2024/7/15/1201555/circulo.gif)     Gastos de procediments judicials.

> ![](https://dogv.gva.es/publicaciones/imagesSF/2024/7/15/1201555/circulo.gif)     Gastos ocasionats per menjars de treball, excepte els menjars l’objecte dels quals siga la realització d’un esdeveniment concret previst en el pla.

> ![](https://dogv.gva.es/publicaciones/imagesSF/2024/7/15/1201555/circulo.gif)     Gastos sumptuaris (tabac, regals, begudes alcohòliques, menjars o estades en establiments considerats de luxe, etc.) no imprescindibles per a les finalitats de l’activitat.

D’acord amb el que disposa l’article 31 de la Llei 38/2003, de 17 de novembre, general de subvencions, el cost d’adquisició dels gastos subvencionables haurà de ser conforme amb el valor de mercat.

Si és el cas, l’òrgan gestor podrà fer la comprovació del valor del mercat amb els mitjans indicats en l’article 170 de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions.

*Sext. Quantia*

Concedir una subvenció nominativa al Comité Paralímpic Espanyol, així com autoritzar i disposar els fons a favor d'este, per un import màxim de 25.000 €, i que es tramite la documentació comptable corresponent, amb càrrec a l'aplicació pressupostària G0118, servici 02, centre gestor 03 i capítol IV, línia de subvenció J544087831, dels pressupostos de la Generalitat per a 2024.

*Sèptim. Procediment*

La resolució de concessió es publicarà en el DOGV.

L’entitat beneficiària haurà de manifestar, en el termini de deu dies hàbils a partir de la publicació d’esta resolució, la conformitat amb la concessió de la subvenció i amb les presents bases reguladores, d’acord amb el model que s’inclou com a annex I de la present resolució.

El model de conformitat, degudament omplit i firmat, s’haurà de presentar telemàticament en el portal de la Generalitat, Vicepresidència Primera i Conselleria de Cultura i Esport, dins de l’apartat «Aportació telemàtica de documentació per a un expedient que depenga de la Vicepresidència Primera i Conselleria de Cultura i Esport» en l’enllaç següent [https://www.gva.es/va/inicio/procedimientos?id\_proc=G94645](https://www.gva.es/va/inicio/procedimientos?id_proc=G94645 ) o en qualsevol dels llocs previstos en l’article 16.4 de la Llei 39/2015, d’1 d’octubre, de procediment administratiu comú de les administracions públiques.

Juntament amb la conformitat a la subvenció, s’hauran d’indicar les dades de domiciliació bancària; en el cas de voler modificar el compte de cobrament de la subvenció, s’ha de fer mitjançant l’enllaç [https://sede.gva.es/va/inicio/procedimientos?id\_proc=22565](file:///C:/Users/paulaescriva/AppData/Local/Temp/SDLTempFileManager/usyerrkb.ajj/%3chttps:/sede.gva.es/va/inicio/procedimientos%3fid_proc=22386%3e), i s’haurà de presentar el justificant de registre d’entrada. No serà necessari si el compte en qüestió ja està donat d’alta en la Generalitat per haver-se presentat en una altra convocatòria.

Segons el que disposa l’article 68 de la Llei 39/2015, d’1 d’octubre, del procediment administratiu comú de les administracions públiques, si el document de conformitat no s’ha omplit sencer o no s’han aportat els requisits i documents que s’indiquen en esta base, es requerirà a la persona interessada que, en un termini de deu dies hàbils, esmene la falta o aporte els documents preceptius, amb la indicació que, si no ho fa, es considerarà que ha desistit, amb una resolució prèvia d’arxivament de l’expedient, que es dictarà en els termes que preveu l’article 21 de la llei mencionada, de manera que quedarà sense efecte la concessió de la subvenció, i perdrà, per tant, el dret a percebre-la.

*Octau. Òrgan gestor*

Correspon la tramitació i la gestió de la subvenció a la Direcció General d’Esport.

El Comité Paralímpic Espanyol quedarà obligat a:

– Dur a terme l’activitat per a la qual es concedix la subvenció, que serà responsabilitat exclusiva del Comité Paralímpic Espanyol. Així mateix, haurà d’aportar, i seran a càrrec seu, els mitjans humans i materials necessaris per a desenvolupar-la adequadament, fins i tot les obligacions fiscals i de la Seguretat Social que se’n deriven.

– Fer constar en el web del Comité Paralímpic Espanyol la subvenció concedida per mitjà d’esta resolució i indicar-hi, almenys, l’entitat que la concedix, l’import rebut i l’actuació subvencionada.

– Notificar a la Direcció General d’Esport qualsevol proposta de canvi o modificació del programa i pressupost presentat en el moment en què es produïsca.

– Sotmetre’s a la normativa sobre supervisió, seguiment i control de subvencions, així com facilitar tota la informació requerida per l’òrgan gestor de la subvenció.

– Comunicar a la Direcció General d’Esport de la Vicepresidència Primera i Conselleria de Cultura i Esport la concessió d’altres subvencions, ajudes, ingressos o recursos procedents de qualssevol administracions o ens públics o privats i concedits per a la mateixa finalitat prevista en la present resolució. Esta comunicació s’ha de fer tan prompte com es conega, i, en tot cas, amb anterioritat a la justificació de l’aplicació donada als fons percebuts. En cas que l’entitat beneficiària de l’ajuda efectue activitats econòmiques, ha de fer una separació comptable adequada entre estes activitats subvencionades i les activitats econòmiques que puguen dur a terme, de manera que no es produïsca un finançament públic indirecte d’estes activitats econòmiques.

– Complir, com a beneficiari de la subvenció instrumentada, a través d’esta resolució, la resta de les obligacions establides en els articles 13 i 14 de la Llei 38/2003, de 17 de novembre, general de subvencions, i en la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, per al pagament d’ajudes i subvencions públiques, i la resta de legislació concordant.

– Proporcionar informació per escrit a la Direcció General d’Esport sobre el desenvolupament de les activitats previstes i una memòria final que incloga les activitats realitzades, una avaluació i un resum de caràcter econòmic que reflectisca el cost final.

– Conservar i custodiar proves acreditatives de l’efectiva realització de les activitats objecte d’esta subvenció, com ara vídeos, fotografies o altres mitjans de prova en format electrònic, així com llistes de participants i publicitat en el seu web o en mitjans de comunicació, que haurà de posar a la disposició de la Direcció General d’Esport en cas de ser requerides.

– Evitar les imatges discriminatòries de la dignitat i la integritat de les persones, en particular de les dones, en tots els materials, imatges i documentació, i fomentar valors d’igualtat, pluralitat de rols i corresponsabilitat entre dones i hòmens.

– Incorporar la perspectiva de gènere en totes les memòries justificatives d’actuacions i informe d’avaluació de resultats.

*Dècim. Transparència, subministrament d’informació i dades obertes*

En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d’abril, de transparència i bon govern de la Comunitat Valenciana, i de l’article 18 de la Llei general de subvencions, els subjectes beneficiaris de la subvenció hauran de complir les obligacions de transparència següents:

1. Les entitats privades han de complir les obligacions de publicitat activa que arreplega el capítol II del títol I de la Llei 19/2013, de 9 de desembre, quan:

*a*) Perceben durant el període d’un any ajudes o subvencions públiques en una quantia superior a 100.000 euros.

*b*) Perceben durant el període d’un any natural ajudes o subvencions de les entitats públiques de la Comunitat Valenciana que arreplega l’article 3 de la Llei 1/2022, en una quantia superior a 50.000 euros.

*c*) Les ajudes o les subvencions percebudes representen almenys el 40 % del total dels seus ingressos anuals, sempre que arriben com a mínim a la quantitat de 5.000 euros.

En particular, hauran de publicar, en els termes que preveuen els principis generals de l’article 5 de la Llei 19/2013, la informació institucional i organitzativa de l’article 6, i l’econòmica i pressupostària de l’article 8 d’esta. Esta publicació es realitzarà en la pàgina web de l’entitat, o bé mitjançant la plataforma TEP – Transparència entitats privades, de GVA Oberta, a la qual es pot accedir en <<https://gvaoberta.gva.es/va/tep>.>

Esta informació s’ha de publicar a partir de l’any següent a aquell en què s’hagen superat els llindars establits i haurà de mantindre’s publicada durant almenys quatre anys naturals.

2. Sense perjuí de les obligacions previstes en l’apartat anterior, totes les entitats o les persones beneficiàries de subvencions hauran de fer la publicitat adequada del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l’activitat subvencionada.

3. Les entitats o les persones beneficiàries de subvencions estan obligades a subministrar a l’entitat concedent, amb un requeriment previ, tota la informació que siga necessària perquè esta complisca les obligacions previstes en la llei de transparència, en el termini de quinze dies hàbils des del requeriment. Una vegada transcorregut el termini conferit en el requeriment sense que este s’haja atés, l’òrgan que haja realitzat el requeriment podrà acordar, amb un advertiment i una audiència previs a l’interessat, la imposició de multes coercitives en els termes que preveu l’article 5 de la Llei 1/2022.

4. Els nous conjunts de dades que es generen per la formalització i el desenvolupament de les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

L’entitat beneficiària haurà de presentar, davant de l’òrgan gestor, l’adequada justificació de la subvenció, de la realització de l’activitat, del compliment de les condicions imposades i de la consecució dels objectius previstos en l’acte de concessió de la subvenció. El termini per a presentar la justificació finalitzarà el 31 d’octubre de 2024.

En concret, l’entitat beneficiària haurà de presentar un compte justificatiu del gasto realitzat, que es compondrà dels documents següents:

– Una memòria d’actuació justificativa del compliment de les condicions imposades en la concessió de la subvenció, amb la indicació de les activitats realitzades i dels resultats obtinguts: una memòria final que incloga les activitats realitzades, una avaluació i un resum de caràcter econòmic que reflectisca el cost final.

– Una memòria econòmica justificativa del cost de les activitats dutes a terme, que ha de contindre:

1r. Una llista classificada i numerada dels gastos de l’activitat, amb la identificació de la persona o l’entitat creditora i del document, el concepte del gasto, l’import, la data d’emissió i la data de pagament, la relació del gasto amb l’activitat subvencionada, el percentatge d’imputació de cada factura a la subvenció concedida i l’import imputat.

2n. Les factures o els documents de valor probatori equivalent en el tràfic jurídic mercantil o amb eficàcia administrativa i la documentació acreditativa del pagament, ordenats correlativament, d’acord amb la relació anterior. Per a controlar l’acumulació eventual de subvencions, l’entitat beneficiària haurà de presentar una declaració responsable en la qual es faça constar que tots i cada un dels documents o factures presentats s’apliquen únicament a la justificació de la subvenció concedida, o, en cas contrari, el percentatge dels imports imputats a la subvenció.

Quant a les factures, hauran de complir els requisits que es regulen en el Reial decret 1619/2012, de 30 de novembre, en el qual s’aprova el reglament pel qual es regulen les obligacions de facturació, i hauran de correspondre al període de realització dels gastos subvencionables amb la preparació i l’execució de l’activitat subvencionada. Les factures hauran de reflectir amb el detall suficient les prestacions realitzades. No es podran aportar com a justificant de gastos els albarans, les notes d’entrega ni les factures proforma.

L’acreditació dels gastos també es podrà fer mitjançant factures electròniques, sempre que complisquen els requisits exigits per a acceptar-les en l’àmbit tributari. En cas de no disposar de factures en format electrònic, l’entitat beneficiària o qui exercisca la presidència podrà firmar-les electrònicament en un únic document en format PDF i en el mateix orde en què apareguen en la relació classificada de gastos, o bé presentar les factures originals de manera presencial, i en este cas es tornaran, una vegada comprovades i segellades per la Direcció General d’Esport.

3r. Una relació detallada d’altres ingressos o subvencions que hagen finançat l’activitat subvencionada amb la indicació de l’import i la procedència, o, si és el cas, la declaració responsable de no haver rebut altres subvencions, ajudes o ingressos per a l’actuació objecte d’esta subvenció.

4t. Els tres pressupostos que, si és el cas, i en aplicació de l’article 31.3 de la Llei 38/2003, de 17 de novembre, general de subvencions, haja hagut de sol·licitar l’entitat beneficiària.

– Declaració responsable firmada per la persona representant legal de l’entitat sobre el compliment de les obligacions establides en la Llei 38/2003, de 17 de novembre, amb la indicació expressa de trobar-se al corrent en el pagament d’obligacions per reintegrament de subvencions.

– Així mateix, l’entitat beneficiària haurà d’acreditar, per mitjà d’una certificació expedida per l’òrgan competent, davant de l’òrgan gestor de la subvenció regulada en esta resolució, els punts següents:

Que els fons han sigut destinats a dur a terme l’activitat per a la qual van ser concedits.

Que la documentació original acreditativa del gasto realitzat i efectivament pagat es troba en les seues dependències, a la disposició de l’òrgan gestor de la subvenció, de la Intervenció General de la Generalitat i de la Sindicatura de Comptes.

*Dotzé. Forma de pagament de la subvenció*

En el cas que el compte bancari de l’entitat no estiga donat d’alta en la Generalitat, o calga modificar-ne les dades, l’entitat haurà de donar d’alta les seues dades en el sistema PROPER, en compliment de l’Orde 2/2022, de la Conselleria d’Hisenda i Model Econòmic, per la qual es regulen les actuacions o els tràmits d’alta, modificació i baixa de les dades personals identificatives i bancàries de les persones físiques i jurídiques que es relacionen econòmicament amb la Generalitat, i la Resolució de 16 de juny de 2022, del conseller d’Hisenda i Model Econòmic, per la qual s’aprova la implementació del sistema informàtic PROPER i es regulen les actuacions administratives automatitzades de la Intervenció de la Generalitat Valenciana. L’enllaç al sistema PROPER és:

[<https://www.gva.es/va/inicio/procedimientos?id\_proc=22426>](file:///C:/Users/paulaescriva/AppData/Local/Temp/SDLTempFileManager/usyerrkb.ajj/%3chttps:/www.gva.es/va/inicio/procedimientos%3fid_proc=22778%3e)

2. Tot i el que s’ha disposat en l’apartat anterior, i a petició de l’entitat beneficiària, de conformitat amb la previsió establida en l’article 171 de la Llei 1/2015, de 6 de febrer, de la Generalitat, d’hisenda, del sector públic instrumental i subvencions, podrà anticipar-se un 30 % de l’import susceptible de subvenció, després de la publicació en el *Diari Oficial de la Generalitat* d’esta resolució.

Este percentatge del 30 % podrà distribuir-se a opció de l’entitat beneficiària entre estos dos períodes:

*a*) Un primer acompte de fins a un 30 % de la quantitat susceptible de subvenció es podrà sol·licitar en el termini d’un mes des de la publicació en el *Diari Oficial de la Generalitat*  de la present resolució. En el cas de sol·licitar-se este primer acompte, la documentació justificativa del gasto imputable a este haurà de presentar-se abans de l’1 de setembre de 2024. Així mateix, tal com establix l’apartat 4 de l’article 171 de la Llei 1/2015, de 6 de febrer, de la Generalitat, d’hisenda pública, sector públic instrumental i subvencions, en cas d’haver-se sol·licitat este acompte, no es procedirà al pagament dels abonaments a compte que es puguen sol·licitar amb posterioritat mentres no s’hagen justificat degudament les quantitats objecte de pagament anticipat.

*b*) En el cas de no haver sol·licitat el primer acompte a què es fa referència en la lletra anterior, o bé si, després d’haver-se sol·licitat, este no arriba a l’import del 30 % de la quantitat susceptible de ser objecte de subvenció, es podrà sol·licitar un segon acompte fins a arribar al percentatge esmentat del 30 %.

Este segon acompte podrà sol·licitar-se abans del 31 d’octubre de 2024 i a este se li imputaran, si és el cas, els gastos objecte de subvenció corresponents als mesos de novembre i desembre de 2024.

En este últim cas, la documentació justificativa de l’acompte corresponent als gastos dels mesos de novembre i desembre podrà presentar-se fins al 31 de gener de 2025.

3. En tot cas, l’import anticipat estarà subjecte a disponibilitat pressupostària i no requerirà cap garantia, de conformitat amb l’article 171.5.*f*  de l’esmentada Llei 1/2015, de 6 de febrer.

Les quantitats entregades anticipadament i no justificades hauran de ser reintegrades. L’Administració, d’acord amb el que preveu l’article 90 del Reial decret 887/2006, de 21 de juliol, pel qual s’aprova el Reglament de la llei general de subvencions, haurà de calcular els interessos de demora des del moment en què s’haja produït el pagament efectiu de l’ajuda fins al moment en què s’haja produït la devolució efectiva per part de l’entitat beneficiària.

4. Els terminis previstos en este resolc podran ser ampliats de conformitat amb l’article 32 de la Llei 39/2015, d’1 d’octubre, del procediment administratiu comú de les administracions públiques, mitjançant una resolució de la persona titular de la Direcció General d’Esport.

*Tretzé. Compatibilitat de les ajudes*

L’ajuda concedida serà compatible amb altres subvencions, ajudes, ingressos o recursos procedents de qualssevol administracions o ens públics o privats nacionals, de la Unió Europea o d’organismes internacionals, i concedides per a la mateixa finalitat que preveu la present resolució. Esta compatibilitat estarà condicionada al fet que l’import de les ajudes, aïlladament o en concurrència amb unes altres, no supere el cost de l’activitat subvencionada; tot això, de conformitat amb l’article 65.3.*c*  del Reglament de la Llei 38/2003, de 17 de novembre, general de subvencions, aprovat pel Reial decret 887/2006, de 21 de juliol, i l’article 168.1.A, apartat c, de la Llei 1/2015, de 6 de febrer, de la Generalitat, d’hisenda, del sector públic instrumental i de subvencions.

*Catorzé. Minoració, anul·lació i reintegrament de les subvencions*

Es reduirà proporcionalment la subvenció en cas que la justificació dels gastos realitzats no arribe a la quantia atorgada, així com quan s’haja subvencionat una part del cost total de l’activitat, però no es justifique l’import total del gasto que suposa el desenvolupament de l’activitat esmentada.

La presentació extemporània de la justificació donarà lloc a la incoació d’un procediment per a deixar sense efecte l’acte de concessió de la subvenció. En tot cas, es garantirà el dret d’audiència de l’entitat interessada.

En els casos que preveu l’article 37 de la llei general de subvencions, l’entitat beneficiària haurà de reintegrar la totalitat o una part de la quantitat percebuda més els interessos de demora corresponents. En estos casos, s’incoarà l’expedient oportú que, amb l’audiència prèvia de l’entitat interessada, resoldrà la persona titular de l’òrgan gestor de la subvenció.

El falsejament o l’ocultació de dades i documents, que afecten substancialment la concessió i l’entrega de fons públics, donarà lloc a l’exigència de responsabilitats, tant en l’orde administratiu com en el jurisdiccional competent.

La Vicepresidència Primera i Conselleria de Cultura i Esport es reserva el dret a dur a terme les inspeccions tècniques i administratives que es consideren necessàries amb la finalitat de conformar la correcta execució de l’actuació subvencionada.

*Quinzé. Pla de control*

Així mateix, en l’aplicació del pla de control als expedients seleccionats en este, addicionalment es farà el control material de l’efectiva realització de les activitats objecte de subvenció, mitjançant comprovacions *in situ*  si es considera procedent, o bé mitjançant altres procediments, com ara vídeos, fotografies o altres proves en format electrònic, així com el seguiment de la publicitat en el seu web o en els mitjans de comunicació per a garantir l’adequada realització de l’activitat subvencionada. Efectuades les actuacions oportunes per a comprovar l’adequació de la realització de l’activitat subvencionada, en cas d’incompliment total o parcial d’esta activitat, tindrà lloc el procediment de reintegrament de la subvenció que corresponga, sense perjuí de la responsabilitat en què haja pogut incórrer l’entitat subvencionada.

*Setzé. Conflicte d’interessos*

Les persones beneficiàries hauran d’adoptar totes les mesures necessàries per a previndre qualsevol situació en la qual la imparcialitat i objectivitat en l’execució de l’acció puguen estar compromeses per raons d’interés econòmic, afinitats polítiques, vincles familiars o afectius, o qualsevol altre interés compartit («conflicte d’interessos»).

Les persones beneficiàries hauran de comunicar oficialment a la Direcció General d’Esport, sense demora, qualsevol situació constitutiva d’un conflicte d’interessos o susceptible de conduir a un conflicte d’interessos, i prendre immediatament totes les mesures necessàries per a corregir esta situació.

*Desseté. Protecció de dades*

1. La gestió de les ajudes comporta el tractament de dades de caràcter personal, per la qual cosa s’han de complir les mesures i les garanties regulades en la normativa en matèria de protecció de dades, especialment el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’estes dades (RGPD), i en la Llei orgànica 3/2018, de 5 de desembre, de protecció de dades personals i garantia dels drets digitals.

2. En compliment del que disposa l’article 13 de l’RGPD, la informació en matèria de protecció de dades és la següent:

*a*) Responsable del tractament: Vicepresidència Primera i Conselleria de Cultura i Esport. Plaça de Nules, 2. 46166 València.

*b*) Delegació de Protecció de Dades de la Generalitat. Passeig de l’Albereda, 16. 46141 València. Adreça electrònica: fdr@awj.rd.

*c*) Finalitat del tractament: gestionar la concessió de la subvenció.

*d*) Les bases de legitimació general aplicables al tractament de dades són les previstes en els apartats *c*  i *e*  de l’article 6.1 de l’RGPD (l’interés públic i l’obligació legal), en relació amb les normes específiques que regulen este procediment.

*e*) Quan la persona sol·licitant, o el representant legal, aporte dades de caràcter personal de terceres persones en el procediment administratiu, especialment en la fase de justificació de la subvenció, tindrà l’obligació d’informar-les en els termes que establix esta clàusula.

*f*) Persones destinatàries de les dades: no està prevista la comunicació de dades de caràcter personal.

*g*) Les dades no seran objecte de transferències internacionals.

*h*) El responsable podrà efectuar, en l’exercici de les seues competències, les verificacions necessàries per a comprovar l’exactitud de les dades declarades per la persona interessada que estan en poder de les administracions públiques.

*i*) De conformitat amb l’article 13.2 de l’RGPD, totes les dades personals sol·licitades per mitjà dels formularis i la documentació vinculada són necessàries per a poder tramitar la subvenció en les diferents fases del procediment. La falta de comunicació d’estes dades a la conselleria comportarà les conseqüències que preveu l’ordenament jurídic.

*j*) Termini de conservació de dades: les dades personals es conservaran durant el temps necessari per a complir la finalitat per a la qual se sol·liciten i pels terminis establits en les normes vigents per a complir obligacions i responsabilitats legals, i se suprimiran d’acord amb el que preveu la normativa d’arxius i documentació.

*k*) La persona interessada té dret a sol·licitar del responsable del tractament l’accés, la rectificació i la supressió de les seues dades de caràcter personal, així com la limitació o oposició tant al tractament d’estes dades com a no ser objecte de decisions individuals automatitzades, de manera presencial o telemàtica, de conformitat amb el que indica la pàgina següent:

<<http://www.gva.es/va/proc19970>.>

*l*) A més de qualsevol altre recurs administratiu o acció judicial, si la persona interessada considera no atesos els seus drets o vulnerat el tractament de les seues dades personals, pot reclamar davant de la Delegació de Protecció de Dades, de manera presencial o telemàtica, de conformitat amb el que indica la pàgina següent: <[http://www.gva.es/va/proc22094>.](http://www.gva.es/va/proc22094>. ) A més, hi ha la possibilitat de reclamar davant de l’Agència Espanyola de Protecció de Dades.

Per a més informació, pot consultar-se el registre d’activitat de tractament denominat «Ajudes, beques i subvencions», accessible en:

<https://cultura.gva.es/va/registre-de-tractament-de-dades>

*Dihuité. Règim jurídic aplicable*

Esta subvenció es regirà, a més de pel que disposa esta resolució, per la Llei 38/2003, de 17 de novembre, general de subvencions, i pel reglament de la llei esmentada, aprovat pel Reial decret 887/2006, de 21 de juliol, excepte en el que afecte els principis de publicitat i concurrència, així com pel que disposa la Llei 1/2015, de 6 de febrer, de la Generalitat, d’hisenda pública, del sector públic empresarial i de subvencions, i per les altres normes de dret administratiu que siguen aplicables.

*Denové. Efectes*

La present resolució produirà efectes a partir de l’endemà del dia en què es publique.

De conformitat amb el que s’establix en els articles 114, 123 i 124 de la Llei del procediment administratiu comú de les administracions públiques, i els articles 10, 14 i 46 de la llei reguladora de la jurisdicció contenciosa administrativa, contra esta resolució, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu en els terminis corresponents i davant dels òrgans que s’indiquen a continuació, sense perjuí que es puga interposar qualsevol altre recurs que es considere oportú:

*a*) El recurs potestatiu de reposició es pot interposar davant del vicepresident primer i conseller d’Educació i Esports en el termini d’un mes, comptat des de l’endemà de la publicació d’esta resolució.

*b*) El recurs contenciós administratiu s’ha d’interposar en el termini de dos mesos comptats des de l’endemà de la publicació d’esta resolució.

ANNEX II

*Descripció de les activitats subvencionades*

En el primer any natural objecte de la subvenció, l’any 2024, es pretén dur a terme les accions que es resumixen a continuació:

Fase 1. Localitzar i recopilar:

> ![](https://dogv.gva.es/publicaciones/imagesSF/2024/7/15/1201555/circulo.gif)     Contacte, visita i registre d’associacions de persones amb discapacitat de la Comunitat Valenciana, fent èmfasi en les zones que actualment tenen una incidència inferior en el projecte «Relleu paralímpic», com són les comarques del Baix Maestrat, la Plana d’Utiel-Requena i la Marina Alta.

> ![](https://dogv.gva.es/publicaciones/imagesSF/2024/7/15/1201555/circulo.gif)     Contacte, visita i registre de centres educatius de la Comunitat Valenciana, i realització de jornades de sensibilització i tallers pràctics per a promoure l’inici de la pràctica esportiva entre els alumnes amb discapacitat i la sensibilització del teixit educatiu respecte a la pràctica esportiva inclusiva.

> ![](https://dogv.gva.es/publicaciones/imagesSF/2024/7/15/1201555/circulo.gif)     Contacte, visita i registre d’hospitals i centres de rehabilitació de la Comunitat Valenciana, amb la realització de jornades de sensibilització i tallers pràctics per a promoure l’inici de la pràctica esportiva entre els pacients que hagen adquirit una discapacitat, i donar-los així una oportunitat.

> ![](https://dogv.gva.es/publicaciones/imagesSF/2024/7/15/1201555/circulo.gif)     Treball col·laboratiu amb les federacions esportives de la Comunitat Valenciana amb modalitats esportives de persones amb discapacitat per al desenvolupament de l’esport paralímpic a través de les diferents línies d’intervenció del projecte «Relleu paralímpic».

> ![](https://dogv.gva.es/publicaciones/imagesSF/2024/7/15/1201555/circulo.gif)     Contacte i registre de persones amb discapacitat interessades a iniciar-se en l’esport paralímpic.

Fase 2. Contactar i estudiar:

> ![](https://dogv.gva.es/publicaciones/imagesSF/2024/7/15/1201555/circulo.gif)     Anàlisi dels perfils de les diferents persones que hagen mostrat interés per unir-se al projecte «Relleu paralímpic».

> ![](https://dogv.gva.es/publicaciones/imagesSF/2024/7/15/1201555/circulo.gif)     Visita a entitats on puguen confluir persones amb discapacitat per a analitzar els perfils que s’han adscrit al projecte.

> ![](https://dogv.gva.es/publicaciones/imagesSF/2024/7/15/1201555/circulo.gif)     Les persones interessades es deriven a l’esport paralímpic que millor s’adequa a la seua discapacitat, potencial, edat i situació personal.

> ![](https://dogv.gva.es/publicaciones/imagesSF/2024/7/15/1201555/circulo.gif)     Acompanyament personalitzat de cada persona amb discapacitat que s’adscriga al projecte, en què garantirà la correcta inclusió en la pràctica esportiva.

Fase 3. Orientar i donar suport:

> ![](https://dogv.gva.es/publicaciones/imagesSF/2024/7/15/1201555/circulo.gif)     Seguiment periòdic de les persones adscrites al projecte i transferides a clubs inclusius per a iniciar la pràctica esportiva.

> ![](https://dogv.gva.es/publicaciones/imagesSF/2024/7/15/1201555/circulo.gif)     Col·laboració amb les entitats que participen en el projecte i convenis amb institucions d’interés per a buscar i adquirir material esportiu adaptat.

> ![](https://dogv.gva.es/publicaciones/imagesSF/2024/7/15/1201555/circulo.gif)     Cessió i seguiment del material esportiu adaptat amb què compta el projecte «Relleu paralímpic a la Comunitat Valenciana», de manera que facilite la pràctica esportiva a les persones adscrites al projecte.

> ![](https://dogv.gva.es/publicaciones/imagesSF/2024/7/15/1201555/circulo.gif)     Acord amb les federacions esportives de la Comunitat Valenciana per a fer cursos de formació de tècnics, sobre la base de les necessitats detectades com, per exemple: curs de formació especialitzada en llançaments en cadira (atletisme).

> ![](https://dogv.gva.es/publicaciones/imagesSF/2024/7/15/1201555/circulo.gif)     Suport econòmic a clubs

Fase 4. Llancem i presumim

> ![](https://dogv.gva.es/publicaciones/imagesSF/2024/7/15/1201555/circulo.gif)     Jornades de promoció amb les federacions esportives de la Comunitat Valenciana.

> ![](https://dogv.gva.es/publicaciones/imagesSF/2024/7/15/1201555/circulo.gif)     Jornades de tecnificació amb les federacions i els clubs de la Comunitat Valenciana.

> ![](https://dogv.gva.es/publicaciones/imagesSF/2024/7/15/1201555/circulo.gif)     Facilitar la competició de persones amb discapacitat en la Comunitat Valenciana, mitjançant la inclusió d’estes en les competicions convencionals, o mitjançant la creació de competicions paralímpiques en la Comunitat Valenciana.

> ![](https://dogv.gva.es/publicaciones/imagesSF/2024/7/15/1201555/circulo.gif)     Acompanyament i suport als perfils que mostren més rendiment per a, si és el cas, transferir-los als programes de tecnificació de les federacions esportives espanyoles i els programes de Promeses Paralímpiques del CPE.

> ![](https://dogv.gva.es/publicaciones/imagesSF/2024/7/15/1201555/circulo.gif)     Reunions periòdiques de coordinació amb el Comité Paralímpic Espanyol i la Direcció General d’Esports.

> ![](https://dogv.gva.es/publicaciones/imagesSF/2024/7/15/1201555/circulo.gif)     Difusió de les activitats realitzades en les xarxes socials del Comité Paralímpic Espanyol.

  

València, 19 de juny de 2024

(p. d., R 13.04.2022; DOGV 9328, 29.04.2022)

Paula Añó Santiago

Secretària autonòmica de Cultura i Esport

Esta disposició conté annexos. Consulteu-ne la versió en PDF.